CELEX: 62012CA0345
Language: lt
Date: 2013-06-13 00:00:00
Title: Byla C-345/12: 2013 m. birželio 13 d. Teisingumo Teismo (antroji kolegija) sprendimas byloje Europos Komisija prieš Italijos Respubliką (Valstybės įsipareigojimų neįvykdymas — Direktyva 2002/91/EB — Pastatų energinis naudingumas — 7 straipsnio 1 ir 2 dalys, 9 ir 10 straipsniai bei 15 straipsnio 1 dalis — Netinkamas perkėlimas į nacionalinę teisę — Neperkėlimas per nustatytą terminą — Direktyva 2010/31/ES — 29 straipsnis)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/38
            
         2013 m. birželio 13 d. Teisingumo Teismo (antroji kolegija) sprendimas byloje Europos Komisija prieš Italijos Respubliką
   (Byla C-345/12) (1)
   
   (Valstybės įsipareigojimų neįvykdymas - Direktyva 2002/91/EB - Pastatų energinis naudingumas - 7 straipsnio 1 ir 2 dalys, 9 ir 10 straipsniai bei 15 straipsnio 1 dalis - Netinkamas perkėlimas į nacionalinę teisę - Neperkėlimas per nustatytą terminą - Direktyva 2010/31/ES - 29 straipsnis)
   2013/C 225/64
   Proceso kalba: italų
   
      Šalys
   
   
      Ieškovė: Europos Komisija, atstovaujama E. Montaguti ir K. Herrmann
   
      Atsakovė: Italijos Respublika, atstovaujama G. Palmieri, padedamo avvocato dello Stato A. De Stefano
   
      Dalykas
   
   Valstybės įsipareigojimų neįvykdymas — Visų nuostatų, būtinų įgyvendinti 2002 m. gruodžio 16 d. Europos Parlamento ir Tarybos direktyvos 2002/91/EB dėl pastatų energinio naudingumo (OL L 1, p. 65; 2004 m. specialusis leidimas lietuvių k., 12 sk., 2 t., p. 168) 7 straipsnio 1 ir 2 dalis, 10 straipsnį bei 15 straipsnio 1 dalį, skaitomus kartu su 2010 m. gegužės 19 d. Europos Parlamento ir Tarybos direktyvos 2010/31/ES dėl pastatų energinio naudingumo (OL L 153, p. 13) 29 straipsniu, nepriėmimas per nustatytą terminą.
   
      Rezoliucinė dalis
   
   
               1.
            
            
               Nenumačiusi pareigos pateikti energinio naudingumo sertifikato pastato pardavimo arba nuomos atveju pagal 2002 m. gruodžio 16 d. Europos Parlamento ir Tarybos direktyvos 2002/91/EB dėl pastatų energinio naudingumo 7 ir 10 straipsnius ir nepranešusi Europos Komisijai apie Direktyvos 2002/91 9 straipsnio perkėlimo priemones, Italijos Respublika neįvykdė įsipareigojimų pagal šios direktyvos 7 straipsnio 1 ir 2 dalis ir 10 straipsnį bei 15 straipsnio 1 dalį, skaitomą kartu su 2010 m. gegužės 19 d. Europos Parlamento ir Tarybos direktyvos 2010/31/ES dėl pastatų energinio naudojimo 29 straipsniu.
            
         
               2.
            
            
               Priteisti iš Italijos Respublikos bylinėjimosi išlaidas.
            
         
      (1)  OL C 287, 2012 9 22.